Horses (אלבום)

Horses (באנגלית: סוסים) הוא אלבום הבכורה של זמרת הפאנק רוק האמריקאית פטי סמית', משנת 1975. האלבום נחשב לאחת מאבני הדרך של זרם הפאנק רוק בארצות הברית. כמו כן, היווה השפעה על שלל מוזיקאים ולהקות רוק אלטרנטיבי. בתחילת שנות ה-70 היו סמית' ולהקתה אהודים בסצנת האנדרגראונד של ניו יורק ותשומת הלב שמשכו הביאה להחתמתם תחת חברת ההפקה החדשה אריסטה רקורדס. האלבום הופק על ידי ג'ון קייל, שהיה חבר בלהקת וולווט אנדרגראונד. שירי האלבום משלבים בין מספר סגנונות בהם רוק אנד רול ופאנק. הוא כולל גם מרכיבים של ספוקן וורד (שירה מדוברת), המביאים לידי ביטוי את עברה של סמית' כמשוררת. האלבום נכתב כתגובת נגד של סמית נגד הסגנונות הרווחים במוזיקת הרוק של אותו זמן כגון גלאם רוק ורוק האצטדיונים. סמית' אף תיארה כי חשה שעליה ועל חבריה מוטלת החובה "להציל" את הרוק. שיר הפתיחה של האלבום, "גלוריה" (אנ'), הוא גרסת כיסוי ועיבוד מחדש לשירו של ואן מוריסון. השיר המחודש ידוע במילות הפתיחה שלו: "ישו מת עבור חטאים של מישהו, אבל לא שלי", הלקוחות מפואמה שכתבה סמית'. בין השירים האחרונים באלבום נכללות מחוות של סמית' למוזיקאים משפיעים משנות השישים. השיר "Break It Up" נכתב כמחווה לג'ים מוריסון סולן להקת הדלתות, והשיר "Elegie" הוא הספד לזמרים כגון ג'ימי הנדריקס וג'ניס ג'ופלין. עטיפת האלבום צולמה על ידי הצלם רוברט מייפלת'ורפ, שהיה באותה עת בן זוגה ושותפה לדירה. זהו צילום בשחור לבן שבו נראית סמית' לבושה חולצה מכופתרת לבנה ועל כתפה ז'קט שחור עליו נעוצה סיכה בצורת סוס. המראה האנדרוגיני של סמית' הצנומה הלבושה בגדים בסגנון גברי נחשב ליוצא דופן בנוף המוזיקלי הנשי של אותה תקופה, במראה לבושה ניתן לראות דמיון לזמרים גברים מהפאנק והרוק של שנות השישים מהם שאבה השראה. בעת צאתו הגיע האלבום למקום ה–47 בדירוג מצעד בילבורד האמריקני. עם זאת, למרות דירוגו הנמוך יחסית, זכה לביקורות אוהדות מצד מבקרים באותה עת. עם השנים נכלל האלבום בדירוגי אלבומי הפאנק הטובים בכל הזמנים. לאלבום הייתה השפעה על יוצרים להקות רבות ברוק האלטרנטיבי של העשורים שלאחר צאתו, כגון הסמית'ס, .R.E.M, ופי ג'יי הארווי. כך למשל טוען מוריסי, סולן להקת הסמית'ס, כי לסמית' הייתה השפעה משמעותית עליו כמוזיקאי ובייחוד לאלבומה Horses. מוריסי אף כלל את האלבום ברשימת 13 האהובים עליו בכל הזמנים. צד א' Gloria Redondo Beach Birdland Free Money צד ב' Kimberly Break It Up Land Elegie מידע על האלבום Horses באתר MusicBrainz מידע על האלבום Horses באתר AllMusic האלבום Horses באתר Discogs האלבום Horses באתר ספוטיפיי האלבום Horses באתר דיזר האלבום Horses באתר אפל מיוזיק האלבום Horses באתר טיידל Greg Kot, Pattie Smith on Horses: 'I was not really a punk', bbc.com, ‏December 11 2015 (באנגלית) Cary O'Dell, “Horses”—Patti Smith (1975), Library of Congress, ‏2009 James Stafford, How Patti Smith Made a Definitive Opening Statement With ‘Horses’, ultimateclassicrock.com, ‏December 13 2015 (באנגלית) Patti Smith Remembers Life With Mapplethorpe, npr.org, תמלול ראיון רדיו עם הזמרת, ‏January 15, 2010 (באנגלית) Bernstein, Jay H., [https://academicworks.cuny.edu/cgi/viewcontent.cgi?article=1002&context=kb_pubs Patti Smith in the Changing Culture from the 1960s to the 1970s], CUNY Academic Works, 2015 Jon Dolan, Jason Fine, David Fricke, Elisabeth Gabber-Paul, Andy Greene, Will Hermes, Rob Sheffield, Douglas Wolk, 40 Greatest Punk Albums of All Time, Rolling Stone, האלבום Horses מדורג במקום 12 בדירוג אלבומי הפאנק הטובים בכל הזמנים., ‏April 6 2016 (באנגלית) Stephen Dowling, Behind rock's finest album cover: A timeless friendship, bbc.com, ‏June 17 2015 (באנגלית) Len Brown, Meetings with Morrissey, Omnibus Press, 2010. (באנגלית) Matt Wilkinson, Morrissey picks his 13 favourite albums to mark ‘Friday the 13th’, NME, ‏August 13 2010 (באנגלית)